text: Tvangsauktioner lægger dyne over boligmarkedet
  22 januar 2014 kl. 09.29
  Tvangsauktioner har lagt en dyne over boligmarkedet i store dele af landet. I 36 af landets 98 kommuner svarende til 37 procent udgør tvangsauktioner over villaer og rækkehuse mindst 10 procent af kommunens samlede boligsalg.
  Antallet af tvangsauktioner er ikke højt, men når ejendomshandlen i forvejen går trægt, kommer de til at udgøre en større andel af de samlede salg. Det presser priserne på det samlede marked.
  I Syd- og Sønderjylland ser det værst ud i Haderslev. Her udgør tvangsauktioner 15,4 procent af det samlede boligslag fra fjerde kvartal 2012 til fjerde kvartal 2013.
  Tønder følger lige efter med 14,7 procent.
  Vejen: 13 procent.
  Hedensted: 12,2 procent.
  Varde: 10,4 procent
  Aabenraa: 10,3 procent.
  Sønderborg: 8,9 procent.
  Kolding: 6,5 procent.
  Horsens: 6,4 procent.
  Billund: 5,1 procent.
  Vejle: 4,9 procent.
  Fredericia: 4,4 procent.
  Esbjerg: 3,9 procent.
  For tiden er 287 helårsboliger på tvangsauktion i hele landet. I Sønderborg retskreds er det aktuelle tal på 13.
  Se også artiklen i Jyllands-Posten
  